Dokument je vytvorený na základe pokynov Ministerstva školstva, vychádza z dokumentu **„Organizácia a podmienky výchovy a vzdelávania v základných školách pre školský rok 2020/2021“**

Dokument zahŕňa ustanovenia súvisiace s nástupom žiakov do školy, ktoré bolo prerušené v dôsledku mimoriadnej situácie spôsobenej COVID-19.

Dokument je utvorený v súlade s aktuálnymi hygienicko-epidemiologickými nariadeniami a na základe usmernenia Ministerstva školstva, vedy, výskumu a športu Slovenskej republiky v dôsledku prevencie nákazy COVID-19.

# Základné ustanovenia

1. **Priebeh vyučovania a pobytu žiakov a učiteľov koordinuje krízová komisia v zložení:**

|  |  |
| --- | --- |
| **Riaditeľka školy:**  | Mgr. Tatiana Hribová |
| **Zástupkyňa školy:**  | RNDr. Darina Lochmanová |
| **Personalistka**:  | Beáta Fajbíková |
| **Vedúca MZ:**  | PhDr. Mária Turčanová |
| **Vychovávateľka ŠKD:**  | Daniela Babálová  |
| **Vedúca ŠJ:**  | Monika Hynková |

1. **Organizačné zabezpečenie vyučovania:**
2. Na vyučovaní sa zúčastnia žiaci 1. – 9. ročníka
3. Trieda sa rovná 1 skupina žiakov
4. Vyučovanie bude realizované podľa platného rozvrhu
5. Od 3.9. – 4.9. budú prebiehať organizačné práce v triedach – triedni učitelia
6. Od 7.9. začína riadne vyučovanie podľa rozvrhu
7. Telesná výchova sa bude vyučovať v exteriéri do 20.9.2020
8. Žiaci 1. stupňa budú rúška používať na chodbách
9. Žiaci 2. st. majú rúška nasadené počas vyučovania vo všetkých priestoroch
10. Prevádzka ŠKD v ranných hodinách bude od 6:30 hod, žiaci majú nasadené rúška
11. V prevádzke bude školský klub po skončení vyučovania do 16:30 – žiaci budú tráviť čas prevažne vonku
12. Školské stravovanie: pod dozorom pedagógov, v intervaloch podľa stanoveného harmonogramu. Po každej skupine sa budú stoly dezinfikovať. Žiaci budú dostávať spolu s obedom pri okienku aj príbor a pohár na vodu

**C. Príchod žiakov a ich pobyt v škole:**

**Po dohode so zákonnými zástupcami žiaci, s cieľom ochrany pred komunitným šírením ochorenia COVID – 19 v základnej škole, prichádzajú a odchádzajú len s osobami, ktoré so žiakom žijú v spoločnej domácnosti**

**V prípade, že u dieťaťa je podozrenie alebo potvrdené ochorenie na COVID\_19, bezodkladne o tejto situácii informuje príslušného vyučujúceho a riaditeľa školy. Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa zo školy vylúčené.**

1. Pred nástupom do školy rodič vyplní prehlásenie o zdravotnom stave dieťaťa.

Tlačivo môže:

a ) stiahnuť v prílohe Manuálu na webovej stránke školy

b ) vyzdvihnúť v škole pri služobnom vchode

 c) vyplniť pri odovzdávaní dieťaťa v 1. deň vo vestibule školy

1. Prvý deň – 2.9.2020 – žiaci prichádzajú do školy podľa rozpisu na webovej stránke školy

 **Žiaci prípravného a 1. ročníka:** prichádzajú do školy s jedným rodičom

 8:00 - 8:15 vestibul školy - *slávnostné otvorenie*  v triedach

 **Žiaci 2. - 4. ročníka -** škola bude otvorená od 9:00 hod. - idú do svojich tried bez rodiča

 **Žiaci 5. - 9. ročníka** - do školy vchádzajú od 9:15 hod. - idú do svojich tried

* + Čakajú pred školou v označených odstupoch - sami alebo s rodičom.
	+ Odovzdajú pri stolíku prehlásenie, ak ho nemajú, nemôžu vkročiť do budovy.
	+ V prípade prítomnosti rodiča budú k dispozícii prázdne tlačivá.
	+ Do budovy vstupuje iba žiak.
	+ Dezinfikuje si ruky, zmeriame mu teplotu, odchádza do svojej triedy.

Žiaci 1. ročníka vstupujú do školy (do vestibulu) spolu s rodičmi.

1. Nasledujúce dni – škola je otvorená od 7:30, dezinfekcia rúk pri vchode, meranie teploty
2. V prípade, že počas vyučovania zistíme zmenu zdravotného stavu dieťaťa, dieťa bude umiestnené do samostatnej miestnosti, rodičov budeme kontaktovať.
3. Ak rodič bude potrebovať vyzdvihnúť dieťa, zatelefonuje do školy, prípadne zazvoní pri služobnom vchode, povie, ktoré dieťa ide vyzdvihnúť. Dieťa privedieme ku vchodu.
4. V prípade prerušenia školskej dochádzky je rodič opätovne povinný doručiť pri nástupe prehlásenie.
5. Ak má žiak odchádzať domov sám, rodič vyplní tlačivo, kde je určená hodina, kedy má dieťa odísť. Pri každej zmene aktualizuje informáciu.

**D. Hygiena počas vyučovania**

1. Po skončení vyučovania budú všetky miestnosti dôkladne dezinfikované vrátane stolov a podláh
2. Počas vyučovanie budú priebežne dezinfikované kľučky, toalety, stoly, stoličky
3. Žiaci majú pri sebe 2 rúška, jedno náhradné majú v aktovke v plastovom obale, druhé na lavici tiež v plastovom obale.
4. Žiaci sú povinní mať pri sebe minimálne jedny hygienické vreckovky.
5. V každej triede je k dispozícii dezinfekcia, mydlo, papierové utierky .
6. Odchod zo školy – žiaci, ktorí navštevujú ŠKD – rodič nesmie vkročiť do budovy školy.

V prípade pobytu detí vonku si dieťa vyzdvihne rodič na školskom ihrisku.

V prípade pobytu detí v budove kontaktuje vychovávateľku mobilom alebo ohlási službe meno dieťaťa, ktoré si preberie pri vchode.

# Povinnosti učiteľov a odborných zamestnancov

1. Zamestnanci prichádzajú do školy o 7:15 hod. Bude im zmeraná teplota, vykonajú dezinfekciu rúk.
2. Pri prvom nástupe do práce všetci zamestnanci základnej školy a školského klubu vyplnia dotazník o zdravotnom stave pred návratom do zamestnania (príloha č. 1).
3. Počas pracovnej doby majú k dispozícii ochranné štíty, mimo triedy používajú ochranné rúško. Dodržiavajú počas dňa striktnú hygienu rúk.
4. Určení zamestnanci merajú teplotu a usmerňujú žiakov pri pohybe v budove školy.
5. Poverený dozor kontroluje žiakov pri používaní toalety pred vyučovaním, počas veľkej prestávky.
6. Učitelia vyučujú podľa rozvrhu.
7. Učivo bude prvé dva septembrové týždne zamerané na monitoring vedomostí žiakov a zisťovanie nedostatkov z minulého školského roka.
8. Po skončení vyučovania učitelia a odborní zamestnanci odchádzajú domov, ak riaditeľka školy z vážnych dôvodov nerozhodne inak.
9. Ak učiteľ alebo odborný zamestnanec na sebe spozoruje možné príznaky Covid 19 alebo inej choroby, ktorá by mohla ohroziť žiakov alebo kolegov, oznámi túto vec riaditeľke a okamžite odchádza zo školy, prípadne nenastúpi na vyučovanie.
10. Riaditeľ ďalej postupuje podľa pokynov RÚVZ
11. Vyučovanie prebieha v triedach, prípadne v exteriéri školy tak, aby sa nemiešali skupiny z viacerých tried
12. Vyučujúci dbajú na to, aby žiaci používali rúška, dôsledne si umývali ruky
13. Učitelia vo svojej triede dezinfikujú kľučky, umývadlovú batériu - podľa potreby, najmenej 3x počas vyučovania
14. Po skončení vyučovania si žiakov preberajú vychovávateľky ŠKD
15. Žiaci, ktorí nenavštevujú ŠKD a neobedujú v ŠJ, za dozoru učiteľa bezodkladne opustia školu
16. Žiaci, ktorí nenavštevujú ŠKD a obedujú v ŠJ, idú na obed spolu s triedou a následne zo ŠJ hneď domov.
17. Učitelia majú počas vyučovania pri sebe mobilný telefón pre možný kontakt s rodičom
18. V mesiaci september do 20.9. nebudú žiadne záujmové aktivity v popoludňajších hodinách.

# Prevádzka ŠKD

1. **Výchovná činnosť** bude realizovaná v skupinách. Každá trieda vytvorí samostatnú skupinu ŠKD. Skupiny budú fungovať oddelene. V kluboch bude zabezpečená pravidelná dezinfekcia, platia tu rovnaké pravidlá ako pri vyučovaní. Činnosť ŠKD bude vykonávaná podľa možností najmä v exteriéri. Deti si do školy nenosia vlastné hračky.
2. **Stravovanie v školskej jedálni** – Deti budú vopred oboznámené s pravidlami platnými v ŠJ. Do ŠJ prídu so svojou skupinou. Skupiny sa v jedálni budú striedať podľa harmonogramu. Pred obedom si dôkladne umyjú ruky a tvár. V jedálni budú dodržiavať požadované hygienické nariadenia a rešpektovať pokyny pracovníkov jedálne.
3. **Preberanie detí rodičom** sa uskutoční po naobedovaní sa detí do 16:30 nasledovne:
	1. ak sú deti vonku, rodič osloví povereného vychovávateľa alebo žiaka, pričom sám nevstupuje na ihrisko a nevyhľadáva dieťa
	2. ak sú deti v interiéri, rodič osloví službu pri bočných dverách – vchod od zadnej brány do areálu

(miesto bude označené), nevstupuje do budovy školy

* 1. ak sú deti dnu, rodič môže kontaktovať vychovávateľku mobilom, prípadne privolá dieťa cez oblok, ak sú to deti v družinách na prízemí
	2. Časy, ktoré rodič uviedol pre vyzdvihnutie dieťaťa sú orientačné, nie striktne pre rodiča záväzné

**Povinnosti nepedagogických zamestnancov**

 V spoločných priestoroch nosia rúška alebo štíty, dodržiavajú hygienické nariadenia, upratovačky dezinfikujú toalety, kľučky 3x denne.

# Prevádzka školskej jedálne

Do školskej jedálne budú žiaci vstupovať tak, aby sa nezhromažďovali v rade pri okienku viaceré triedy a neobedovali spolu žiaci rôznych tried

**Škola sa bude riadiť pokynmi a odporúčaniami Ministerstva v rámci jednotlivých fáz:**

<https://www.minedu.sk/zakladne-skoly-a-skolske-zariadenia-skd-cvc-zus-jazykove-skoly/>

Dokumentom, ktorý je koncipovaný ako Alert (výstražný) systém a manuál odporúčaní v troch úrovniach – **zelenej, oranžovej a červenej**.

* **Zelená fáza** predstavuje stav, kedy škola nemá žiadneho podozrivého ani pozitívneho žiaka či zamestnanca.
* **Oranžová fáza** zachytáva situáciu, kedy má škola žiaka alebo zamestnanca podozrivého na ochorenie.
* **Červená fáza** obsahuje zoznam opatrení v prípade pozitivity dvoch a viac prípadov u žiakov alebo nepedagogického pracovníka alebo jedného pedagóg

**Špeciálne usmernenie počas obdobia pri otvorení školského roku 2020/2021**

Počas obdobia 2.9. – 14.9. sa nad rámec zelenej fázy:

* neorganizuje hromadné otvorenie školského roku s výnimkou prvého ročníka, ktoré, ak je to možné, uskutoční sa len v exteriéri s dostatočným odstupom a rúškami a výhradne len v sprievode zákonných zástupcov. Ak sa pre nepriazeň počasia nedá realizovať v exteriéri, tak bude individuálne v každej prváckej triede. Ostatné triedy majú otvorenie školského roku bez sprievodcov v triede.
* Pri vstupe do školy sa vykonáva ranný filter
* V prípade väčších škôl, a teda aj väčšieho počtu tried, odporúčame rozdeliť nástup do školy na niekoľko časových úsekov, napr. od 7:30 hod do 8:30 hod v 10 min. intervaloch.
* Žiaci prvého stupňa majú odporúčané nosiť rúška, ostatní žiaci povinne nosia rúško všade vo vnútorných priestoroch základnej školy, vrátane svojej triedy v interných priestoroch školy.
* Nepedagogický zamestnanec školy nosí rúško alebo ochranný štít v súlade s aktuálnymi opatreniami ÚVZ SR. Pedagogický zamestnanec a odborný zamestnanec nosí rúško alebo ochranný štít.
* Odporúčame organizovať aktivity tak, aby bolo možné väčšiu časť dňa tráviť vonku či už v areáli školy alebo mimo neho podľa podmienok školy a klimatických podmienok. Telesná výchova sa realizuje jedine v exteriéri.
* Telocvičňa a ostatné vnútorné priestory na šport (napr. bazén, posilňovňa) sa do 20.9. nevyužívajú.
* Upratovanie a dezinfekcia toaliet prebieha minimálne 3x denne a podľa potreby.
* Dôkladné čistenie všetkých miestností, v ktorých sa žiaci, pedagogickí zamestnanci, odborní zamestnanci a ďalší zamestnanci školy nachádzajú, sa musí vykonávať najmenej raz denne.
* Dezinfekcia dotykových plôch, ostatných povrchov alebo predmetov, ktoré používa zvlášť veľký počet ľudí, musí byť vykonávaná minimálne 2x denne a podľa potreby (napr. kľučky dverí).
* Vyššie uvedené opatrenia sa podľa epidemiologickej situácie môžu predĺžiť a odporúča sa ich dodržiavanie aj počas obdobia 16. 9. – 23. 9. 2020

V Trenčíne, 28.8.2020 Mgr. Tatiana Hribová

 riaditeľka ZŠ